**Katedrala Notre-Dame** (Naše Gospe) ili **Katedrala naše Gospe od Flandrije** u Tournaiju je jedan od najvažnijih arhitektonskih spomenika u Belgiji. Tournaiška katedrala je mješavina brojnih utjecaja arhitekture iz središnje Francuske (*Ile de France*), rajnske oblasti (*Rhineland*) i Normandije, koji su u kratkom vremenu, početkom 12. stoljeća, prethodili procvatu gotičke arhitekture. Zbog iznimno visokog romaničkog glavnog broda i kapitela bogatih skulpturama, ali i zbog 5 šiljastih tornjeva koji prethode gotici, danas je nacionalni spomenik pokrajine Valonije, ali i UNESCOv spomenik svjetske baštine.

Pogled iz zraka

Povijest
--------

Zapadni trijem glavnog portala
Još od kasnog 6. stoljeća, središte biskupije je bilo u Tournaiju gdje je stara katedrala od lokalnog plavo-sivog kamena, na uzvisini iznad južne obale rijeke Scheldt, dijelila grad na dva jednaka dijela. Početkom 12. stoljeća je na starim temeljima izgrađena građevina u kojoj je kombinirano više arhitektonskih stilova s veličanstvenim rezultatom. Teški i ozbiljni glavni brod je urađen u stilu romanike, što je u kontrastu s transeptom i oltarom koji su urađeni u stilu visoke- gotike. Transept je i najprepoznatljiviji dio građevine s pet zvonika i polukružnim apsidama na krajevima..

Biskup Gautier de Marvis (1219.-1252.), inspirian katedralom u Amiensu, dao je srušiti originalni romanički oltar u 13. stoljeću, kako bi ga zamijeni s izrazito velikim gotičkim. Gradnja je započela 1242. a završila 1255. godine. Ostatak katedrale je izgrađen u istom romaničkom stilu glavnog broda. Jedini dodaci katedrali, zapadni trijem i velika gotička kapela uz katedralu, su se dogodili mnogo kasnije.

U katedrali su pokopani Eleutherius od Tournaija i Nicolas Gombert.

Godine 2000. katedrala je dospjela na UNESCOv popis mjesta svjetske baštine u Europi.

Arhitektura
-----------

Glavni brod je uglavnom urađen u 12. stoljeću, kao preteča rano-gotičkog stila, s galerijom između arkada u prizemlju i trostrukih prozora (trifora). Pilastri između polukružnih prozora u podržavaju kameni svod iz 18. st. koji je zamijenio originalni ravni drveni strop.

Krakovi transepta, izgrađeni sredinom 12. stoljeća, imaju apsidalne krajeve; što je regionalna karakteristika romaničkog stila rajnskih crkava. Ovaj stil do tada nije imao nikakav utjecaj na arhitekturu svjeroistočne Francuske, osim na katedralu u Noyonu i Soissonsu. Četvrtasti tornjevi na krajevima transepta imaju visinu od 83 metra, a variraju u detaljima – neke su njihove slijepe arkade polukružne, a neke su šiljate.

* Južni transept i tonjeviJužni transept i tonjevi
* Glavni brod prema oltaruGlavni brod prema oltaru
* Rekonstrukcija originalnog romaničkog oltara (naprijed) i dva neizgrađena tornja (straga)Rekonstrukcija originalnog romaničkog oltara (naprijed) i dva neizgrađena tornja (straga)
* TlocrtTlocrt
* Rozeta iznad portalaRozeta iznad portala

Poveznice
---------

* Crkvena arhitektura
* Kršćanska umjetnost

Vanjske poveznice
-----------------

***Katedrala Notre-Dame u Tournaiju*** na Wikimedijinoj ostavi

* Panoramski 360x180 pogled na katedralu Arhivirano 2012-08-13 na Wayback Machine-u
* Tournai: Katedrala naše Gospe - - Belgijska turistička mreža
* Tournai katedrala (pdf) – UNESCOv opis i povijest
* Katedrala Notre-Dame Arhivirano 2013-01-27 na Wayback Machine-u – službene stranice grada Tournaija.
* (`fr`) Katedrale – Tournaiška biskupija.

| * p
* r
* u
Svjetska baština u Belgiji |
| --- |
|  | Historijski centar Bruggea • Grand Place u Bruxellesu • Građevine Victora Horte u Bruxellesu • Palača Stoclet u Bruxellesu • Flandrijski Beginaži (naselja beginskog sestrinstva) • Muzej Plantin-Moretus u Antwerpenu • Neolitski rudnik kremena Spiennes • Ustave na centralnom valonskom kanalu • Katedrala Notre-Dame u Tournaiju • Zvonici u Francuskoj i Belgiji1)
 | Belgijska zastava |
| **Belgijska nematerijalna svjetska baština**

Karneval Binche • Marševi u Regiji Sambre-Meuse • Houtem Jaarmarkt, godišnji stočni sajam u općini Sint-Lievens-Houtem • Krakelingen i Tonnekensbrand, festival kruha i vatre na kraju zime u Geraardsbergenu • Godišnjaci iz Leuvena • Procesije divova i zmajeva u Belgiji i Francuskoj1) • Procesija svete krvi u Bruggeu • Sokolarstvo2) • Namursko nanadmetanje na štulama |
| 
1) Zajednička svjetska baština Belgije i Francuske 
2) Nematerijalna svjetska baština više zemalja   |